Ράδιο Αρβύλα (εκπομπή)

Το Ράδιο αρβύλα είναι ο τίτλος σατιρικής βραδινής τηλεοπτικής εκπομπής που προβάλλεται στον ΑΝΤ1, αρχικά για μια δεκαετία (2008-2018) και μετέπειτα από το Νοέμβριο του 2021, ενώ προβαλλόταν το 2019 στον ΣΚΑΪ, το 2020 στο YouTube και το 2021 στο OPEN. Κύριοι παρουσιαστές είναι ο Αντώνης Κανάκης και ο Γιάννης Σερβετάς, ενώ στη συμπαρουσίαση είναι ο Χρήστος Κιούσης και, μέχρι το 2021, ο Στάθης Παναγιωτόπουλος. Επίσης σε πολλά βιντεάκια παρουσιάζονται ο Στάθης Ροσσόλυμος (ένας από τους οπερατέρ) και ο φλορ μάνατζερ (βοηθός σκηνοθέτη στο πλατό της εκπομπής) Κώστας Κωστόπουλος.

Περιγραφή
Η εκπομπή αρχικά ξεκινούσε με ένα ανέκδοτο από τον Παναγιωτόπουλο που δεν θεωρούταν αστείο. Αμέσως μετά παρουσιάζονται βίντεο από διάφορα γεγονότα που έχουν συμβεί, για τα οποία υπάρχουν και παρουσιάζονται σατιρικά βίντεο (κωμικά σκετς, παρωδίες κ.λπ.) τα οποία έχουν φτιάξει οι συντελεστές της εκπομπής. Αρκετές φορές οι συνεργάτες της εκπομπής αλλάζουν τις φωνές ή μιμούνται τις φωνές που ακούγονταν στα αρχικά βίντεο ή μιλούν ξένες γλώσσες.

Η εκπομπή έκλεινε με την παρουσίαση τραγουδιού που ερμήνευαν ζωντανά στο στούντιο διάφοροι προσκεκλημένοι καλλιτέχνες και συγκροτήματα, συνήθως νέα ονόματα στο χώρο του εναλλακτικού, της ροκ, της χιπ χοπ κ.λπ. Κατά καιρούς φιλοξενήθηκαν και αναγνωρισμένοι καλλιτέχνες, όπως ο Βασίλης Παπακωνσταντίνου, ο Βαγγέλης Γερμανός, η Ελένη Δήμου, ο Μανώλης Φάμελλος, ο Χρήστος Δάντης, η Γλυκερία, κ.λπ., καθώς και ξένα συγκροτήματα τα οποία επισκέπτονται την Ελλάδα για εμφανίσεις.Ο Βασίλης Παπακωνσταντίνου στο "Ράδιο Αρβύλα"

Επισκόπηση
ΚύκλοςΚανάλιΕπεισόδιαΑ' ΠροβολήΠρεμιέρα κύκλουΦινάλε κύκλου1ΑΝΤ15414 Απριλίου 200827 Ιουνίου 20082456 Οκτωβρίου 200810 Ιουνίου 200931415 Οκτωβρίου 20093 Ιουνίου 201049611 Οκτωβρίου 20101 Ιουνίου 201159024 Οκτωβρίου 201130 Μαΐου 201266529 Οκτωβρίου 20124 Ιουνίου 201372611 Νοεμβρίου 20132 Ιουνίου 201482417 Νοεμβρίου 20148 Ιουνίου 201592423 Νοεμβρίου 20156 Ιουνίου 2016101521 Νοεμβρίου 20165 Ιουνίου 2017112227 Νοεμβρίου 20174 Ιουνίου 201812ΣΚΑΪ164 Φεβρουαρίου 201927 Μαΐου 201913YouTube816 Μαρτίου 202011 Μαΐου 202014OPEN9311 Ιανουαρίου 202127 Μαΐου 202115ΑΝΤ1788 Νοεμβρίου 202114 Απριλίου 2022166517 Οκτωβρίου 20226 Απριλίου 202317616 Νοεμβρίου 202322 Απριλίου 2024183911 Νοεμβρίου 20249 Απριλίου 202519343 Νοεμβρίου 2025Απρίλιος 2026

Ιστορικό
Η εκπομπή ξεκίνησε να προβάλλεται στις 14 Απριλίου 2008 από Δευτέρα έως Παρασκευή στις 17:45. Ο Αντώνης Κανάκης και ο Γιάννης Σερβετάς ήταν οι κύριοι παρουσιαστές, ενώ στην παρουσίαση συμμετείχαν ο Χρήστος Κιούσης και ο Στάθης Παναγιωτόπουλος. Η τετράδα παρέμεινε μέχρι το 2021, οπότε και εκδιώχθηκε ο Παναγιωτόπουλος, έπειτα από καταγγελίες για εκδικητική πορνογραφία και σεξουαλική παρενόχληση ανηλίκων.

Η εκπομπή σατίριζε την πολιτική επικαιρότητα και όχι μόνο, ενώ παράλληλα συζητούνταν και διάφορα κοινωνικά θέματα όπως η αποποινικοποίηση της κάνναβηςΘέμα: ράδιο αρβύλα αφιέρωμα στην αποποινικοποίηση της ινδικής κάνναβης και η αστυνομική βία. Από τις 15 Μαΐου 2008 εντάχθηκε και ζωντανή μουσική, αρχικά στην έναρξη των εκπομπών και αργότερα στην λήξη. Τον Οκτώβριο του 2008 επέστρεψε στην ίδια ώρα, αλλά πιο ανανεωμένη, με προσθήκες όπως η στήλη Top Επικαιρότητας (με βίντεο από διάφορες εκπομπές, αλλά και ειδήσεις που σχολιάζονταν από το πάνελ της εκπομπής) και τη στήλη με τα Ιντερνετικά (βίντεο που τηλεθεατές έστελναν στην εκπομπή από το διαδίκτυο), που παρουσίαζαν η Ευγενία Σαμαρά και η Χριστίνα Μουστάκα, οι οποίες αργότερα, το 2013 έφυγαν από την εκπομπή.

Από τις 4 Ιανουαρίου 2010 η εκπομπή μετακινήθηκε στις 23:00 το βράδυ, και έως τον Δεκέμβριο του 2012 προβαλλόταν από Δευτέρα έως Τετάρτη. Από τον Ιανουάριο μέχρι τον Ιούνιο του 2013 προβαλλόταν κάθε Δευτέρα και Τρίτη. Από το 2013 μέχρι το 2016 προβαλλόταν μόνο κάθε Δευτέρα στις 23:15. Τη σεζόν 2016-2017 η εκπομπή προβαλλόταν κάθε δύο εβδομάδες.

Από τις 5 Μαρτίου 2018, η εκπομπή προβαλλόταν κάθε Δευτέρα και Τρίτη στις 00:15. Στις 21 Απριλίου του ίδιου έτους προβλήθηκε ένα ειδικό επετειακό επεισόδιο για τα 10 χρόνια της εκπομπής. Όμως, εντάσεις μεταξύ ιθυνόντων εκπομπής και καναλιού, οδήγησαν στο τέλος προβολής της στον ΑΝΤ1 και στη μετακίνησή της στον ΣΚΑΪ για την περίοδο Φεβρουαρίου-Μαΐου του 2019. Ωστόσο, και με το δεύτερο κανάλι υπήρξαν εντάσεις που οδήγησαν στη λήξη του συμβολαίου, μεταφέροντας την εκπομπή στο επίσημο ομότιτλο κανάλι τους στο YouTube για το δίμηνο Μαρτίου-Μαΐου του 2020.

Μετέπειτα μετακινήθηκε στο OPEN για την περίοδο Ιανουαρίου-Μαΐου του 2021 όπου προβαλλόταν καθημερινά στις 20:00. Το Νοέμβριο της χρονιάς εκείνης επανήλθαν στον ΑΝΤ1 και προβάλλεται Δευτέρα έως Τετάρτη στις 20:00.

Τη σεζόν 2024-2025 η Tony Productions συνεργάστηκε και με το Μακεδονία TV για την παραγωγή του "Πειρατικού Βινυλίου" που προβαλλόταν Δευτέρα έως Πέμπτη στις 23:30 μέχρι την επαναφορά του κλασικού Βινυλίου στον ΑΝΤ1 από τις 26 Νοεμβρίου 2025.

Κριτική
Η εκπομπή έχει επικριθεί, μεταξύ άλλων, από τον Κώστα Πρέκα για το περιεχόμενό της.Πρέκας: Οι Ράδιο Αρβύλα είναι αλήτες!

Εξωτερικοί σύνδεσμοι
Επίσημη ιστοσελίδα Ράδιο Αρβύλα
Το Ράδιο Αρβύλα από το επίσημο κανάλι στο YouTube
Το Ράδιο Αρβύλα από το επίσημο κανάλι στο Vimeo
Το Ράδιο Αρβύλα από την επίσημη ιστοσελίδα του ΑΝΤ1
Το Ράδιο Αρβύλα από την επίσημη ιστοσελίδα του OPEN

Παραπομπές

Κατηγορία:Ελληνικές σατιρικές εκπομπές